Diari Oficial de la Generalitat Valenciana


Sumari del DOGV 8913, del 25-09-2020 (2020/7663)

RESOLUCIÓ de 22 de setembre de 2020, de la Conselleria d'Hisenda i Model Econòmic, per la qual s'autoritza una transferència de crèdit del capítol 4 del programa 422.50, Promoció del valencià i gestió del multilingüisme, al capítol 4 del programa 452.10, Llibre, arxiu i biblioteques, de la Conselleria d'Educació, Cultura i Esport, per a la inclusió d'una línia de subvenció de concessió directa per import d'1.000.000 euros. (Exp. 09.023/20-105).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8913

Data del DOGV
:   25-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7663


Data del document
:   22-09-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 22 de setembre de 2020, de la Conselleria d'Hisenda i Model Econòmic, per la qual s'autoritza una transferència de crèdit del capítol 4 del programa 422.50, Promoció del valencià i gestió del multilingüisme, al capítol 4 del programa 452.10, Llibre, arxiu i biblioteques, de la Conselleria d'Educació, Cultura i Esport, per a la inclusió d'una línia de subvenció de concessió directa per import d'1.000.000 euros. (Exp. 09.023/20-105). [2020/7663]  
Mitjançant el Decret 110/2020, de 7 d'agost, del Consell, es van aprovar les bases reguladores i la concessió directa de subvencions al sector del llibre per la Covid-19, amb la finalitat de donar una solució urgent a l'excepcional situació del sector del llibre, i en concret als propietaris de llibreries, que s'han vist obligats a realitzar unes despeses extraordinàries per a poder obrir els seus comerços complint els requisits exigits en la normativa vigent.  
L'article 3 del decret esmentat assenyala que s'aproven ajudes per un import global màxim d'1.000.000 d'euros, destinades a les persones físiques, jurídiques i comunitats de béns que complisquen les condicions establides en aquest. En conseqüència, la Conselleria d'Educació, Cultura i Esport proposa la inclusió d'una nova línia de concessió directa denominada «Ajudes excepcionals i urgents al sector del llibre de la Comunitat Valenciana, com a conseqüència de la Covid-19, per raons d'interés públic i econòmic» en l'annex de subvencions i transferències corrents del programa 452.10, Llibre, arxiu i biblioteques, per import d'1.000.000 euros, mitjançant la transferència de disponibilitats existents no vinculades a compromisos pendents ni a finançament condicionat en la línia de concurrència competitiva S3167 «Promoció del valencià en l'àmbit local», del capítol 4 del programa 422.50, Promoció del valencià i gestió del multilingüisme.  
  
A aquest efecte, i en virtut del que es disposa, en l'article 1 apartat 4 del Decret llei 4/2020, del Consell, i en l'article 21 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació pressupostària 44.00.50.813.20.6 per import d'1.000.000 euros, que implica la minoració de la línia de subvenció de concurrència competitiva, d'acord amb el següent detall:  
  
Codi Denominació Dotació anterior Modificació Dotació actual  
S3167 Promoció del valencià en l'àmbit local. 2.000.000 € 1.154.031 1.000.000  
  
  
Segon  
Autoritzar un increment de crèdit en l'aplicació pressupostària 60.87.28.556.13.3 per import d'1.000.000 euros., que implica la inclusió d'una nova línia de subvenció de concessió directa, amb les dades descriptives que es detallen a continuació:  
  
Codi: S1008 Denominació: Ajudes excepcionals al sector del llibre per a pal·liar els efectes de la Covid-19.  
Import: 1.000.000 Beneficiaris previstos: persones físiques, jurídiques, comunitat de béns i establiments destinats a la venda minorista de llibres i empreses editorials.  
Mode de concessió:  
Concessió directa art. 168.1 c) Llei 1/2015.  
Decret 110/2020  
Publicar dades: sí Descripció i finalitat: finançament de les despeses corrents ocasionades per la crisi sanitària derivada de la Covid-19.  
Aportació Generalitat no condicionada: 1.000.000  
  
  
València, 22 de setembre de 2020.- El conseller d'Hisenda i Model Econòmic: Vicent Soler i Marco.